CELEX: E2007P0503(02)
Language: et
Date: 2007-02-16 00:00:00
Title: EFTA järelevalveameti 16. veebruaril 2007 Norra Kuningriigi vastu algatatud hagi (Kohtuasi E-2/07)

3.5.2007   
            
            
               ET
            
            
               Euroopa Liidu Teataja
            
            
               C 99/15
            
         EFTA järelevalveameti 16. veebruaril 2007 Norra Kuningriigi vastu algatatud hagi
   (Kohtuasi E-2/07)
   (2007/C 99/15)
   EFTA järelevalveamet, 35, Rue Belliard, B-1040 Brüssel, keda esindavad Niels Fenger ja Arne T. Andersen ja Lorna Young, on algatanud 16. veebruaril 2007 EFTA kohtus hagi Norra Kuningriigi vastu.
   Hageja taotleb, et kohus:
   
               1.
            
            
               
                  Võttes arvesse Lov av 28. juli 1949 nr. 26 om Statens Pensjonskasse (28. juuli 1949. aasta seadus nr 26 Riikliku Pensionikassa kohta) sätteid, mis on seotud 1994. aasta 1. jaanuari järgsete töötamisperioodide vältel kogutud pensioniõigusega, mille kohaselt leskmehe, kelle abikaasa astus Avaliku Teenistuse Pensionifondi liikmeks enne 1. oktoobrit 1976, toitjakaotuspensioni kärbitakse, samal ajal kui lesknaine saab samades tingimustes oma toitjakaotuspensioni kärbeteta, ei ole Norra Kuningriik täitnud oma kohustusi, mis tulenevad EMP lepingu artikli 69 lõikest 1 ja EMP lepingu XVIII lisa 20. punktis viidatud õigusakti artiklist 5 (Nõukogu direktiiv nr 86/378/EMÜ, 24. juuli 1986, meeste ja naiste võrdse kohtlemise põhimõtte rakendamise kohta kutsealastes sotsiaalkindlustusskeemides, muudetud nõukogu 20. detsembri 1996. aasta direktiiviga 96/97/EÜ), nagu kohandatud lepingu protokolli nr 1 alusel,
               
               ning
            
         
               2.
            
            
               
                  kohustaks Norra Kuningriiki kandma menetluskulusid
               
            
         Õiguslik ja faktiline taust ning hagi toetuseks esitatud asjaolud:
   
               —
            
            
               Kohtuasi on seotud Norra Avaliku Teenistuse Pensioniseadusega, milles käsitletakse leskmeeste pensioniõigusi, kelle abikaasad astusid Avaliku Teenistuse Pensionifondi enne 1. oktoobrit 1976, ja mille kohaselt:
               
                           —
                        
                        
                           nende toitjakaotuspensione kärbitakse sõltuvalt nende muust sissetulekust;
                        
                     
                           —
                        
                        
                           lesknaised saavad samades tingimustes oma toitjakaotuspensioni kärbeteta.
                        
                     
         
               —
            
            
               EMP lepingu artikli 69 lõikes 1 on sätestatud, et mehed ja naised peavad saama võrdse töö eest võrdset tasu.
            
         
               —
            
            
               EMP lepingu XVIII lisa 20. punktis viidatud õigusakti (nõukogu 24. juuli 1986. aasta direktiiv nr 86/378/EMÜ) artikkel 5 reguleerib võrdse kohtlemise põhimõtte kohaldamist kutsealastes sotsiaalkindlustusskeemides.